Document ID: 32003D0737

Απόφαση του Συμβουλίου
της 22ας Σεπτεμβρίου 2003
σχετικά με τη σύναψη της συμφωνίας ανανέωσης της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της Ουκρανίας
(2003/737/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 170 δεύτερο εδάφιο σε συνδυασμό με το άρθρο 300 παράγραφος 2 πρώτο εδάφιο πρώτη πρόταση και παράγραφος 3 πρώτο εδάφιο,
την πρόταση της Επιτροπής,
τη γνώμη του Ευρωπαϊκού Κοινοβουλίου(1),
Εκτιμώντας τα ακόλουθα:
(1) Η συμφωνία επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της Ουκρανίας υπεγράφη στην Κοπεγχάγη στις 4 Ιουλίου 2002.
(2) Το άρθρο 12 στοιχείο β) της συμφωνίας προβλέπει ότι η συμφωνία συνάπτεται για μια πρώτη περίοδο η οποία λήγει στις 31 Δεκεμβρίου 2002, με δυνατότητα ανανέωσης κατόπιν κοινής συμφωνίας μεταξύ των μερών για περαιτέρω χρονικά διαστήματα πενταετούς διάρκειας.
(3) Με επιστολή της 15ης Οκτωβρίου 2002, ο υπουργός Εξωτερικών της Ουκρανίας έχει ζητήσει την ανανέωση της ανωτέρω συμφωνίας για μία ακόμη πενταετία. Τα μέρη της συμφωνίας θεωρούν ότι μια ταχεία ανανέωση της συμφωνίας θα ήταν προς όφελος και των δύο.
(4) Το περιεχόμενο της ανανεωμένης συμφωνίας θα είναι ταυτόσημο με το περιεχόμενο της συμφωνίας που έληξε προσφάτως.
(5) Η συμφωνία ανανέωσης της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της Ουκρανίας, θα πρέπει να εγκριθεί εξ ονόματος της Κοινότητας,
ΑΠΟΦΑΣΙΖΕΙ:
Άρθρο 1
Η συμφωνία ανανέωσης της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της Ουκρανίας για μια επιπλέον πενταετία, εγκρίνεται εξ ονόματος ως Κοινότητας.
Το κείμενο της συμφωνίας επισυνάπτεται στην παρούσα απόφαση.
Άρθρο 2
Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία προκειμένου να εκφράσει τη συγκατάθεση της Κοινότητας να δεσμευθεί.
Βρυξέλλες, 22 Σεπτεμβρίου 2003.

Labels: 7
18
15
5